2000/699/EY: Komission päätös, tehty 30 päivänä lokakuuta 2000, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta eräiden Chileä koskevien seikkojen huomioon ottamiseksi (tiedoksiannettu numerolla K(2000) 3135) (ETA:n kannalta merkityksellinen teksti)



Virallinen lehti nro L 287 , 14/11/2000 s. 0062 - 0064



Komission päätös, tehty 30 päivänä lokakuuta 2000, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta eräiden Chileä koskevien seikkojen huomioon ottamiseksi (tiedoksiannettu numerolla K(2000) 3135) (ETA:n kannalta merkityksellinen teksti) (2000/699/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 14 ja 22 artiklan, sekä katsoo seuraavaa: (1) Eläinten terveyttä koskevista vaatimuksista ja eläinlääkärintodistuksista tuoreen lihan tuontia varten Kolumbiasta, Paraguaysta, Uruguaysta, Brasiliasta, Chilestä ja Argentiinasta säädetään komission asetuksessa 93/402/ETY(3), sellaisena kuin se on viimeksi muutettuna päätöksellä 98/16/EY(4). (2) Yhteisön eläinlääkärien tekemien tarkastuskäyntien perusteella vaikuttaa siltä, että Chilen eläinlääkintäyksiköt ovat rakenteeltaan tarpeeksi selkeät ja järjestyneet. (3) Chile on ollut viimeksi kuluneiden 24 kuukauden ajan vapaa suu- ja sorkkataudista ja viimeksi kuluneiden 12 kuukauden ajan vapaa vesicular stomatitis -taudista, klassisesta sikarutosta, afrikkalaisesta sikarutosta, Teschenin taudista, swine vesicular -taudista ja vesicular exanthema -taudista. Näitä tauteja vastaan ei ole annettu rokotuksia viimeksi kuluneiden 12 kuukauden aikana. Suu- ja sorkkatautia ja klassista sikaruttoa vastaan rokotettujen eläinten tuonti on kielletty. (4) Siansukuisten eläinten tuoreen lihan tuonti Chilestä katsotaan sen vuoksi hyväksyttäväksi. (5) Päätös 93/402/ETY on sen vuoksi muutettava, ja vahvistettava Chilestä Euroopan yhteisöön tuotavalta sianlihalta edellytettävät eläinten terveyttä koskevat vaatimukset ja todistusmalli. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/402/ETY seuraavasti: 1) Korvataan liite II tämän päätöksen liitteellä A. 2) Lisätään tämän päätöksen liite B liitteessä III olevan 2 osan loppuun. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä lokakuuta 2000. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 179, 22.7.1993, s. 11. (4) EYVL L 6, 10.1.1998, s. 40. LIITE A "LIITE II (Versio nro 02/00) TODISTUKSEN ANTAMISEKSI VAADITTAVAT ELÄINTEN TERVEYTTÄ KOSKEVAT TAKEET >TAULUKON PAIKKA>" LIITE B " >PIC FILE= "L_2000287FI.006402.EPS">".